Artidjo Alkostar

Artidjo Alkostar (tumbu ba Situbondo, Jawa Timur, me 22 Mei 1948 ba mate me 28 Februari 2021) samösa gere wondrakö ba Indonesia. No irai tobali ia Sanguhuku Sebua (Hakim Agung) awö tobali högö Kamar Pidana Mahkamah Agung RI, sasese lafatunö niha börö gangetulania ba ba fa'afabö'ö zöndrania ba zi oya ngawalö kasus segebua. Irugi wa'amatenia no si fao awö ia ba Dewan Pengawas Komisi Pemberantasan Korupsi.

Töinia tehöngö me i'anau'ö ginötö gurunga kasus korupsi samösa politikus Angelina Sondak moroi 4 tobali 12 fakhe. Aefa da'ö ibe wanguhuku 10 waŵa khö dokter Ayu börö wa'afasala wamadöhö fökhö.

Inötö wa'iraono ba sekolania 

Artidjo Alkostar tumbu ba Situbondo, Jawa Timur. Ama ba inania moroi ba Sumenep, Madura. I'awalisi SMA ba Asem Bagus, Situbondo. Aefa da'ö isöndra döi sarjana hukum (SH) ba Fakultas Hukum Universitas Islam Indonesia me 1976 ba töi magister (LLM) ba Northwestern University, Chicago, Amerika Serikat me 2002. Ba Northwestern, isura Artidjo sambua disertasi sanandrösa nifotöi pengadilan hak asasi manusia ba sistem peradilan ba Indonesia. No göi irai fao ia ba wamahaö si önö waŵa ndra pengacara hak asasi manusia ba Universitas Columbia.

Karier 
Karier Artidjo Alkostar ba zanandrösa huku tebörögö me 1976. Ba mböröta tobali ia guru ba FH UII Yogyakarta. me ndröfi 1981, tobali ia awö Lembaga Bantuan Hukum Yogyakarta, igogohe wetaro tobali fangali direktur (1981-1983) ba aefa da'ö direktur (1983-1989). Ba ginötö da'ö göi mohalöwö ia dua fakhe ba Human Right Watch divisi Asia ba New York. Me no mangawuli ia moroi ba Amerika, ifasindro kantor hukum Artidjo Alkostar and Associates irugi 2000. Ba ndröfi 2000 tetuyu ia tobali Hakim Agung Republik Indonesia.

Mahkamah Agung 
Ibörögö kariernia Artidjo Alkostar tobali sanguhuku sebua me ndröfi 2000 irege pensiun ia 22 Mei 2018. Ba zi 18 fakhe andrö no i'awalisi 19.708 berkas farakaro ba Mahkamah Agung. Oya kasus segebua si no i'ohalöŵögöi, simane kasus proyek pusat olahraga Hambalang, fanölö impor nagole, ba fanölö ketua Mahkamah Konstitusi.

Mate 
Artidjo mate ba Jakarta, 28 Februari 2021.

Khai-khai baero 
 Artidjo Alkostar di Google Scholar